Publication: Magyar Közlöny
Issue: MK-2002-85 (Year: 2002, Number: 85)
Era: 1990-2004
Section: 5.4. A Közalapítvány az 1997. évi CLVI. törvény alapján
Paragraph Index: 21

11. Felügyelõ Bizottság 11.1. A Közalapítványnál öttagú Felügyelõ Bizottság mûködik. A Felügyelõ Bizottság a Közalapítvány ellenõrzésére jogosult szerv, amelynek tagjait és elnökét az alapító nevében az ifjúsági és sportminiszter jelöli ki. 11.2. A Felügyelõ Bizottság tagjainak felsorolását és a Felügyelõ Bizottság elnökének a megjelölését az Alapító Okirat 2. számú melléklete tartalmazza. 11.3. A Felügyelõ Bizottság tagjainak megbízása négy évre szól. A tagok ismételten is megbízhatók. A Felügyelõ Bizottság tagjai írásbeli indokolással visszahívhatók. 11.4. Nem lehet a Felügyelõ Bizottság elnöke vagy tagja, illetve könyvvizsgálója az a személy, aki 11.4.1. a vezetõ szerv elnöke vagy tagja; 11.4.2. a Közalapítvánnyal a megbízatásán kívül más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másként nem rendelkezik; 11.4.3. a közhasznú szervezet cél szerinti juttatásából részesül — kivéve a bárki által megkötés nélkül igénybe vehetõ nem pénzbeli szolgáltatásokat —; illetve 11.4.4. a 11.4.1—11.4.3. pontban meghatározott személyek hozzátartozója. 11.5. A Felügyelõ Bizottság ellenõrzi a Közalapítvány mûködését, gazdálkodását. Vizsgálatait szükség szerint tartja, amelynek keretében a Kuratórium elnökétõl, ügyvezetõ igazgatójától, illetve a Közalapítvány bármely alkalmazottjától felvilágosítást, jelentést kérhet, a Közalapítvány könyveit, iratait, pénzügyeit, értékpapír-állományát, befektetéseit, vállalkozásait, bármikor megvizsgálhatja, illetõleg indokolt esetben a Közalapítvány költségén szakértõvel megvizsgáltathatja. A Felügyelõ Bizottság tagjai tanácskozási joggal részt vehetnek a Kuratórium ülésein. 11.6. A Felügyelõ Bizottság — az okleveles könyvvizsgálói jelentések figyelembevételével — megvizsgálja a Közalapítvány pénzügyi tervét, beszámolóját, mérlegét és vagyonkimutatását. A Felügyelõ Bizottság köteles vizsgálatairól a Kuratóriumot és az alapítót írásban tájékoztatni. 11.7. A Felügyelõ Bizottság köteles a Kuratóriumot tájékoztatni és annak összehívását kezdeményezni, ha arról szerez tudomást, hogy 2002/85. szám 11.7.1. a Közalapítvány mûködése során olyan jogszabálysértés vagy a szervezet érdekeit egyébként súlyosan sértõ esemény (mulasztás) történt, amelynek megszüntetése vagy következményeinek elhárítása, illetve enyhítése a Kuratórium döntését teszi szükségessé; 11.7.2. a vezetõ tisztségviselõk felelõsségét megalapozó tény merült fel. 11.8. A Kuratóriumot a Felügyelõ Bizottság indítványára — annak megtételétõl számított harminc napon belül — össze kell hívni. E határidõ eredménytelen eltelte esetén a Kuratórium összehívására a Felügyelõ Bizottság elnöke jogosult. 11.9. Ha a Kuratórium a törvényes mûködés helyreállítása érdekében szükséges intézkedéseket nem teszi meg, a Felügyelõ Bizottság köteles haladéktalanul értesíteni a törvényességi felügyeletet ellátó szervet. 11.10. A Felügyelõ Bizottság tagjai ellátmányra jogosultak és tiszteletdíjban részesülhetnek. A havi tiszteletdíj mértéke nem haladhatja meg a mindenkori minimálbér négyszeresének megfelelõ összeget. 11.11. A Közalapítvány a Közalapítvány pénzügyeinek és számvitelének ellenõrzésére könyvvizsgálót bíz meg.

Source: https://magyarkozlony.hu/hivatalos-lapok/6918ea406bb9625b35eb2f71a41c7ab101790860/dokumentumok/b5a222f465bee61107b3e5426d0b0304a8982559/letoltes